KINNITATUD

RMK õigus- ja hangete osakonna

juhataja

käskkirjaga nr 1-47.3474/1

**Ettepanek pidada läbirääkimisi ja pakkumuse esitamise ettepanek**

Hankija Riigimetsa Majandamise Keskus teeb vastavalt RHS §-le 72 MAGNEOTÜÜPIA MTÜ-le, registrikoodiga 80587350 (edaspidi kaasatud pakkuja), ettepaneku pidada läbirääkimisi ja esitada pakkumus RHS § 49 lg 1 p 2 alusel läbi viidavas väljakuulutamiseta läbirääkimistega hankemenetluses Interaktiivne skulptuur „Veealused“ ostmine ja paigaldamine

Viitenumber: 299088) vastavalt riigihanke alusdokumentides (RHAD) esitatud tingimustele.

## Üldinfo

* 1. Hanke nimetus: Interaktiivne skulptuur „Veealused“ ostmine ja paigaldamine
  2. Hanke viitenumber: 299088
  3. Hanke eseme CPV-kood: 92311000-4 Kunstiteosed
  4. Hankija viib läbi väljakuulutamiseta läbirääkimistega hankemenetluse RHS § 49 lg 1 p 2 alusel, kunstiteose ostmiseks.
  5. Hanke eesmärgiks on osta interaktiivne skulptuur „Veealused“ RMK Soomaa külastuskeskuse õueala ja lähiümbruse informatiivsuse ja väljenduslikkuse rikastamiseks ning külastaja teadlikkuse tõstmiseks ja silmaringi avardamiseks. Jakob Kõrva lühijutu ja Jaan Tammsaare auhinnatud illustratsioonide ainetel loodud interaktiivne skulptuur. Kahepoolne tootemi stiilis mahuline skulptuur, mis esitab lähenejatele 2,5 min jutu Veealuste legendist kohandatuna Soomaale. Teksti autor ja kohandaja Andri Luup. Skulptuur on hämaralülitiga valgustatud. Autoriõigustega kaitstud. Autorid Margus Kontus ja Indrek Leht. Materjalid; metallkarkass, penoplast, veekindel vineer. Tehniline lahendus: laserlõikus, liikumisanduriga audiosüsteem.
  6. Kõik skulptuuri paigalduse ja valmistamisega kaasnevad kulud (sh vajadusel ka projektid, autoritasud ja vajaminevad kooskõlastused) kuuluvad lepingu töömahtu. Kõik teose paigaldamisega kaasnevad tööd (sh vajadusel elektritööd, valgustuslahendused jm) kuuluvad lepinguliste tööde mahtu ning taastada tuleb teose asukoha ala esialgne olukord.
  7. Kasutatavad värvid/materjalid peavad olema ilmastikukindlad, teos peab taluma professionaalset hooldust.
  8. Tööde teostamise tähtaeg: 20.10.25
  9. Hange ei ole osadeks jagatud, kuivõrd hangitava toote olemusest ja hanke menetlusliigist tulenevalt tellitakse teenus eelvalitud kaasatud pakkujalt.
  10. Hange viiakse läbi riigihangete registris (eRHR) elektroonilise menetlusena.
  11. Pakkumus tuleb esitada elektrooniliselt eRHRi keskkonna kaudu aadressil https://riigihanked.riik.ee hanketeates toodud ajaks.
  12. Kõik RHAD täiendavad üksteist. Mistahes dokumendis sätestatud kohustus, tingimus või nõue on pakkujale kohustuslik. RHAD koosnevad kõigist eRHRis käesoleva hanke raames kaasatud pakkujale kättesaadavaks tehtud ja viidatud dokumentidest. Kui kaasatud pakkuja ei ole esitanud hankemenetluse käigus küsimusi RHADs avastatud vastuolude, ebaselguste või puuduste kohta, on hankijal õigus hankelepingu sõlmimise ja täitmise käigus üleskerkinud vaidluste korral valida hankijale sobivam RHAD tõlgendus.
  13. Kõik selgitused laekunud küsimustele ning muudatused RHADs tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija kõik otsused pakkujale eRHR süsteemi kaudu, mille lisamise kohta saadab eRHRi süsteem automaatteavituse.
  14. Iga viidet, mille hankija teeb RHADs mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHADs ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

1. **Kõrvaldamise aluste kontrollimine ja kvalifitseerimistingimused**
   1. Hankes seatud kvalifitseerimise tingimused on sätestatud eRHRs hankepassis.
   2. Hankija võib kontrollida kaasatud pakkuja kvalifikatsiooni vastavust esitatud kvalifitseerimise tingimustele enne hankelepingu tingimuste üle läbirääkimiste alustamist.

## **Nõuded pakkumusele, pakkumuse vastavaks tunnistamine**

* 1. Hankes sätestatud pakkumuse vastavustingimused on esitatud eRHRs vastavustingimuste jaotises.
  2. Hankija tunnistab pakkumuse vastavaks, kui see vastab RHADs esitatud nõuetele ja vajadusel peetud läbirääkimiste tingimuste. Hankija võib tunnistada pakkumuse vastavaks, kui selles ei esine sisulisi kõrvalekaldeid RHADs nimetatud tingimustest.
  3. Kui pakkuja pole tõendanud, et pakkumus vastab RHADs nõutule või samaväärsus jääb selgitamata või tõendid samaväärsuse kohta lisamata, lükkab hankija pakkumuse tagasi kui mittevastava.

1. **Läbirääkimiste pidamine**
   1. Hankija äranägemisel peetakse kaasatud pakkujaga läbirääkimisi peale pakkumuse esitamise tähtaja saabumist ja pakkumuse avamist. Hankija võib loobuda läbirääkimiste pidamisest, kui esitatud pakkumus on hankija hinnangul hankijale sobiv.
   2. Läbirääkimisi võib pidada kõikide hankelepingu tingimuste üle.
   3. Läbirääkimisi peetakse elektrooniliselt läbi eRHR-i, kui hankija ei otsusta pidada läbirääkimisi teisiti (kirjalikult, koosolekutel vm).
2. **Hankelepingu sõlmimise tingimused**
   1. Hanke läbiviimise tulemusena sõlmitakse edukaks tunnistatud pakkujaga hankeleping. Hankija soovib hankelepingu sõlmida mõistlikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.
   2. Hankelepinguga ei võrdsustata edukaks tunnistatud pakkumust või pakkumuse edukaks tunnistamise otsust ei eraldi ega koos, vaid hanke tulemusel sõlmitakse RHAD lisa 1 kohane hankeleping.
3. **Pakkumuse hindamiskriteeriumid, pakkumuse hindamine ja pakkumuse edukaks tunnistamine**
   1. Hanketingimustele vastav pakkumust hinnatakse ja tunnistatakse vastavalt RHADs toodud hindamiskriteeriumides ja -metoodikas kirjeldatule edukaks.
4. **Pakkumuse tagasilükkamise alused**

Hankija jätab endale võimaluse pakkumuse tagasi lükata, kui:

* 1. pakkumuse maksumus ületab hankelepingu eeldatavat maksumust või kui see on hankija jaoks muul moel ebamõistlikult kallis.
  2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele.
  3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest.

1. **Hanke alusdokumentide loetelu**

Riigihanke alusdokumendid koosnevad käesolevast põhitekstist koos lisadega ning kõigist eRHRis käesoleva hanke raames pakkujale avaldatud ja viidatud dokumentidest:

8.1. Lisa 1 – Hinnapakkumuse vorm

8.2. Lisa 2 – Hankelepingu projekt